open-index/open-wikipedia-markdown huggingface dataset:
Prašnické sedlo

**Prašnické sedlo** () je horské sedlo v hrebeni Veľkej Fatry, približne  východne od Krížnej. Sedlom vedie Cesta hrdinov SNP, ktorú tu križuje *Vrchárska cyklomagistrála*, vedúca po starej lesnej ceste. Leží v Národnom parku Veľká Fatra.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra, v hrebeni, vedúcom z Krížnej na Šturec. Leží na hranici Žilinského a Banskobystrického kraja a okresov Ružomberok a Banská Bystrica. Severné svahy zasahujú do katastra obce Liptovské Revúce, južné patria obci Staré Hory. Západné svahy patria vrchu Repište (), východné stúpajú na kótu . Priamo pod sedlom na juhozápad leží osada Prašnica, ktorá dala sedlu meno a v súčasnosti patrí pod Staré Hory. Severne vedie úpätím Suchá dolina, v ktorej je obec Liptovské Revúce. Túto časť hrebeňa odvodňuje Revúca do Váhu, južne sa zvažujúce oblasti napájajú Starohorský potok v povodí Hrona. V stredoveku viedla sedlom jedna z cestných spojníc Pohronia a Liptova, druhá viedla neďalekým Východným Prašnickým sedlom.

## Prístup
* po  značkovanom chodníku (Cesta hrdinov SNP):
** z vrcholu Krížnej cez Repište
** z Donovál cez sedlo Veľký Šturec 
* po  značke cez Východné Prašnické sedlo:
** zo severu z rázc. Hajabačka v Suchej doline nad Liptovskými Revúcami 
** z juhu z rázc. Horný Jelenec cez Prašnicu

## Referencie

## Pozri aj
* Východné Prašnické sedlo
* Zoznam sediel vo Veľkej Fatre

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Severné Rakytovské sedlo

**Severné Rakytovské sedlo** () je horské sedlo v hlavnom hrebeni Veľkej Fatry, na severnom úpätí vrchu Rakytov. Nachádza sa približne  západne od Liptovskej Osady a vedie ním diaľková magistrála z Ploskej do Ružomberka. Leží v Národnom parku Veľká Fatra.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra, v turčianskej vetve hlavného hrebeňa. Leží v Žilinskom kraji, okrese Ružomberok a vedie ním hranica katastrálnych území obcí Liptovské Revúce a Ľubochňa. Južnú časť sedla tvorí úpätie Rakytova (), severnú tvorí svah Tanečnice (). Juhovýchodne terén klesá do Teplej doliny, ktorou tečúci Teplý potok odvádza vodu do Revúcej. Severozápadne pod sedlom končí dolina Rakytov, ktorou do Ľubochnianky prúdi rovnomenný potok. Najbližším sídlom sú asi  južne ležiace Liptovské Revúce a približne  východne ležiaca Liptovská Osada.

Sedlo leží v Národnom parku Veľká Fatra a severozápadná časť hrebeňa je súčasťou NPR Skalná Alpa.

## Prístup
* po  značkovanej magistrále:
** zo severného smeru z Ružomberka cez Skalnú Alpu
** z juhu od Ploskej cez Rakytov
* po  značke:
** z Liptovskej Osady cez rázc. Teplé a Teplú dolinu
** z Južného Rakytovského sedla v hlavnom hrebeni traverzom Rakytova

## Referencie

## Pozri aj
* Južné Rakytovské sedlo
* Zoznam sediel vo Veľkej Fatre

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Drieňovský potok (prítok Východného Turca)

**Drieňovský potok** je potok v Gemeri. Je to pravostranný prítok Východného Turca v povodí Slanej a má dĺžku . Je vodným tokom VI. rádu a jeho hydrologické poradie je 4-31-03-281. 

## Prameň
Drieňovský potok pramení medzi obcou Kameňany a Višňové, v lese *Dalenova studňa*, na juhovýchodnom úbočí Ostrej hory v geomorfologickom podcelku Železnícke predhorie..

## Opis toku
Drieňovský potok tečie od prameňa juhovýchodným smerom; neďaleko trojchotárnika obcí Kameňany, Držkovce a Višňové prekračuje obecnú hranicu medzi Kameňanmi a Držkovcami a tečie juhozápadným smerom po západnom okraji lesa *Horný les*. Na okraji lesa *Stráže* vo Višňovom priberá pravostranný bezmenný prítok a pokračuje po východnom úpätí lesa *Kozinka*. Veľkým oblúkom tečie východným úpätím lesa *Domanova hora* a lesa *Dapšov les* v Skerešove a západným okrajom lesa *Dolný les* v Držkovciach, popod vrch Drienok. Následne priberá dva bezmenné pravostranné prítoky a pokračuje východným okrajom lesa *Dapša* a *Psí breh*. Krátkymi úsekmi preteká cez územie obcí Leváre a Polina, kde tečie východným úbočím lesa *Vrbina* a po opustení lesného extravilánu v blízkosti osady *Kúpele* na území Levár ústi do Východného Turca..

Celým svojim tokom sleduje z neveľkej vzdialenosti evidovaný priebeh obecných hraníc dotknutých obcí, ktorý reflektuje prirodzený meandrovitý tok Drieňovského potoka z druhej polovice 19. storočia (z čias pôvodného katastrálneho mapovania). Koryto sa v dôsledku terénnych daností s malým sklonom po každom väčšom prietoku posúval a menil, až do doby výstavby spevnenej lesnej cesty v druhej polovici 20. storočia, ktorá tento vývoj zo strany cesty zastavila. Drieňovský potok pramení v geomorfologickom celku Revúcka vrchovina, v geomorfologickom podcelku Železnícke predhorie, ale väčšinu svojho toku preteká a ústi v geomorfologickom celku Juhoslovenská kotlina, jej podcelku Rimavská kotlina a geomorfologickej časti Licinská pahorkatina.

## Pôvod názvu
Názov potoka súvisí s charakteristickým výskytom drieňa obyčajného v pramennej oblasti a jeho povodí, no tiež názvom blízkej lokality vrchu Drienok. Zo slovného základu toponyma *Drienok*, prípadne priamo z apelatíva *drieň*, rozšíreného o príponu menného adjektíva *-ov* systémovým utvorením prídavného mena formantom *-ský* a kombináciou so všeobecným podstatným menom potok s významom *menší prirodzený vodný tok*, bolo utvorené dvojslovné hydronymum *Drieňovský potok*.. V pomenovacom procese toponým bol pravdepodobne primárne pomenovaný vrch *Drienok* a vodný tok *Drieňovský potok* bol až sekundárny. Názov vodného toku bol štandardizovaný v roku 1992.

Značný počet názvov iných potokov vo svojom pomenovacom procese prebralo do svojho názvu časť názvu sídelného objektu (obce, časti obce), respektíve nesídelného objektu (vrchu, lesa), alebo v pomenovacom procese primárne využili slovný základ apelatíva *drieň*. 

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Revúca
Kategória:Vodné toky v Revúckej vrchovine
Kategória:Vodné toky v Rimavskej kotline
Kategória:Vodné toky v Juhoslovenskej kotline
Alexander Schallenberg

**Alexander Schallenberg** (* 20. jún 1969, Bern, Švajčiarsko) je rakúsky diplomat, právnik, politik Rakúskej ľudovej strany a od 11. októbra 2021 do 2. decembra 2021 spolkový kancelár Rakúska. Medzi rokmi 2019 až 2021 pôsobil ako minister zahraničných vecí v druhej vláde Sebastiana Kurza.

## Referencie

## Iné projekty

## Externé odkazy
* Alexander Schallenberg – profil na webe rakúskeho parlamentu

Kategória:Rakúski politici
Kategória:Rakúski diplomati
Kategória:Politici ÖVP
Kategória:Ministri zahraničných vecí Rakúska
Kategória:Kancelári Rakúska
Kategória:Absolventi Université Panthéon-Assas
Kategória:Absolventi Viedenskej univerzity
Kategória:Osobnosti z Bernu
Kategória:Rytieri veľkokríža Radu za zásluhy Talianskej republiky
Kategória:Rakúski právnici
SPOLU

**SPOLU** môže byť:
* skratka názvu slovenskej politickej strany, pozri SPOLU – občianska demokracia
* česká koalícia strán ODS, KDU-ČSL, TOP 09 z roku 2020, pozri SPOLU (Česko)

## Pozri aj
* SpOlu – album českého pesničkára Tomáša Klusa z roku 2018
Valerián Vavro

**Valerián Vavro** alebo **Valér Vavro** (* 30. január 1911 Piešťany – † 24. máj 1992, Piešťany) bol slovenský sochár figuralista, sprvu katolíckej orientácie.

## Životopis
;Štúdium
* 19311935: Štátna priemyselná škola sochársko-kamenícká, Hořice (okres Jičín)
* 19351939: Akadémia výtvarných umení, Praha, sochárský ateliér Břetislava Kafku

V súkromných ateliéroch Břetislava Kafku v Červenom Kostelci vykonával aj svoju prax. Po druhej svetovej vojne sa vrátil do rodných Piešťan, kde pracoval až do konca svojho života a je pochovaný na hornom (starom) cintoríne v Piešťanoch.

## Dielo
Bol autorom realistických monumenálnych figurálnych diel, najmä portrétnych. Jeho prvou kamenosochárskou realizáciou pre rodné mesto bola
pieskovcová skulptúra *Úroda* pred budovou Balneologického múzea Imricha Wintera v Piešťanoch. Ďalšie sochy vo verejnom priestore sú napr.: *Pamätník padlým v prvej svetovej vojne*, alebo tabuľa s reliéfnym portrétom Vladimíra Clementisa v Bratislave.

V 50. rokoch vytvoril aj diela poplatné socialistickému realizmu, napr. *Partizánsky pamätník* pre obec Staré Hory v okrese Banská Bystrica, reliéf *Hrnčiarstvo* na budove Fakulty architektúry STU v Bratislave, alebo *Pionierka – recitátorka*. K jeho neskorým dielam patria: pamätník biskupa Štefana Moyzesa vo Veselom a náhrobok biskupa Pavla Jantauscha v kláštore vo Vrbovom.

Svojimi prácami je zastúpený vo zbierkach Slovenskej národnej galérie v Bratislave, či galériách v Trnave, Nitre a Banskej Bystrici.

## Poznámky

## Referencie

## Literatúra
* Nový slovník československých výtvarných umělců (II. díl; LŽ), Výtvarné centrum Chagall, Ostrava 1993

## Iné projekty

## Externé odkazy
* AbART osoba 
* 

Kategória:Slovenskí sochári
Kategória:Osobnosti z Piešťan
Južné Rakytovské sedlo

**Južné Rakytovské sedlo** () je horské sedlo v hlavnom hrebeni Veľkej Fatry, na juhozápadnom úpätí vrchu Rakytov. Nachádza sa približne  severne od Liptovských Revúc a vedie ním diaľková magistrála z Ploskej do Ružomberka. Leží v Národnom parku Veľká Fatra.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra, v turčianskej vetve hlavného hrebeňa. Leží v Žilinskom kraji, okrese Ružomberok a vedie ním hranica katastrálnych území obcí Liptovské Revúce a Ľubochňa. Severovýchodnú časť sedla tvorí úpätie mohutného Rakytova (), juhozápadnú svah bezmenného, výškovo málo výrazného vrchu. Južným smerom sa sedlo zvažuje do údolia Veľká Rakytová, ktorou do Revúcej odteká prebytočná voda z tejto časti hrebeňa. Opačným, severozápadným smerom sa nachádza vetva Ľubochnianskej doliny, ktorá odvádza vodu do Ľubochnianky. Najbližším sídlom sú asi  južne ležiace Liptovské Revúce a približne  východne ležiaca Liptovská Osada.

## Prístup
* po  značkovanej magistrále:
** zo severovýchodného smeru z Ružomberka cez Skalnú Alpu a Rakytov
** z juhozápadu od Ploskej cez Minčol
* po  značke z Liptovskej Osady cez Teplú dolinu a Severné Rakytovské sedlo

## Referencie

## Pozri aj
* Severné Rakytovské sedlo
* Zoznam sediel vo Veľkej Fatre

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Ivan Koza

Prof. MUDr. **Ivan Koza** DrSc. (* 12. august 1940, Bratislava† 26. august 2021) bol slovenský lekár medzinárodne uznávaný onkológ, univerzitný profesor, prodekan  pre zahraničnú spoluprácu na Fakulte špecializačných štúdií Slovenskej zdravotníckej univerzity. 

V rokoch 2001 až 2004 bol riaditeľom Národného onkologického ústavu v Bratislave. Bol autorom a spoluautorom viac ako 200 odborných publikácií.

## Ocenenia
* Zlatá medaila Jána Jesenia SAV
* Krištáľové krídlo

## Referencie


## Odkazy
* https://www.osobnosti.sk/osobnost/ivan-koza-1679 

Kategória:Slovenskí lekári
Kategória:Slovenskí onkológovia
Kategória:Slovenskí univerzitní profesori
Kategória:Absolventi Lekárskej fakulty Univerzity Komenského v Bratislave
Kategória:Držitelia Krištáľového krídla
Kategória:Osobnosti z Bratislavy
Piráti a Starostovia

**Piráti a Starostovia** (čes. Piráti a Starostové) bola česká liberálne progresívna koalícia zložená z Českej pirátskej strany (Piráti) a hnutia Starostovia a nezávislí (STAN), ktorá vo Voľbách do Poslaneckej snemovne Parlamentu Českej republiky v roku 2021 skončila tretia ziskom 15,6 % hlasov. Spolu získala 37 mandátov, z ktorých 33 získalo hnutie STAN a 4 mandáty získali Piráti. Koalícia vznikla 21. januára 2021 podpísaním koaličnej zmluvy oboma stranami.

## Volebné výsledky
### Voľby do Poslaneckej snemovne
thumb|Výsledky koalície Piráti a Starostovia vo voľbách do Poslaneckej snemovne v roku 2021

 V roku 2024 z vlády odišli Piráti.

## Referencie

## Zdroj

Kategória:Politické strany v Česku
Viktor Rumpelmayer

**Viktor Rumpelmayer** (* 7. november 1830, Bratislava – † 14. jún 1885, Viedeň) bol rakúsko-uhorský architekt z 19. storočia, ktorého štýl bol kombináciou francúzskych a talianskych vplyvov a viedenských trendov charakteristických pre dané obdobie. Je považovaný za jedného z najvýznamnejších stredoeurópskych architektov svojej doby.

Rumpelmayer sa narodil v Bratislave a pracoval nielen vo svojej domovskej krajine, ale aj v Bulharsku, kde navrhol a postavil novobarokový bulharský cársky palác (dnes Národná umelecká galéria) a letný palác kniežaťa Alexandra I. Euxinograd na pobreží Čierneho mora. Medzi jeho ďalšie diela patrí množstvo palácov pre známych príslušníkov šľachty, britské veľvyslanectvo vo Viedni s anglikánskym kostolom, nemecké veľvyslanectvo vo Viedni, portugalský pavilón na parížskej výstave Universelle (1900), okrem iných významných komisií Rumpelmayer tiež prepracoval zámok Festetics v maďarskom Keszthely.


Súbor:Bundesarchiv Bild 183-S24607, Wien, deutsche Gesandschaft.jpg|Nemecká ambasáda vo Viedni, Landstraße
Súbor:Schloss Keszthely.JPG|Keszthelský zámok
Súbor:The National Ethnographic Museum of Sofia.jpg|Bývalý bulharský cársky palác v Sofii
Súbor:Euxinograd Palace - view 1.jpg|Euxinograd
Súbor:Bratislava Palugyayov palác 03.jpg|Paluďaiov palác, Hlavné námestie, Bratislava 1882-1883
Súbor:Palais Apponyi.JPG|Aponiho palác, Viedeň 1880


## Referencie

## Iné projekty

## Zdroj
* 

Kategória:Uhorskí architekti
Kategória:Rakúski architekti
Kategória:Rakúsko-uhorské osobnosti
Kategória:Architektúra v Bulharsku
Kategória:Osobnosti z Bratislavy
Euglenovce

**Euglenovce** resp. (zriedkavý bohemizmus) *[[krásnoočko|krásnoočká]]*  resp. (lat.) ***Euglenozoa*** resp. (lat.) ***Euglenoida*** resp. (lat.) ***Euglenophyles*** môže byť iný názov:
*taxónu Euglenophyta v užšom zmysle, pozri červenoočká
*taxónu, ktorý pozostáva (najmä) z taxónov Euglenophyta v užšom zmysle, bázobičíkovce (lat. Kinoplastida) a Symbiontida, a ktorý sa v posledných desaťročiach najčastejšie označuje vedeckým názvom Euglenozoa (v širšom zmysle), pozri euglenovce (Euglenozoa v širšom zmysle)

## Zdroje
Pozri zdroje uvedené k vedeckým názvom a systematike v článku červenoočká.
Krásnoočko

**Krásnoočko** môže byť:
*starší (do roku 1954 oficiálny) slovenský názov rodu *Coreopsis*, dnešný názov: kráska , pozri kráska
*[bohemizmus:] červenoočko, pozri rozlišovaciu stránku euglenovce

## Zdroje
Železničná stanica Hul

**Železničná stanica Hul** je železničná stanica v Hule. Leží na trati 150 Nové Zámky – Zvolen. Je elektrifikovaná  striedavou sústavou 25 kV.

## Doprava
Na stanici sa nachádzajú 3 dopravné, 1 manipulačná a 2 ostatné koľaje. Obsluhujú ju dva nástupištia. Je nesamostatná stanica, pridelená k železničnej stanici v Úľanoch nad Žitavou. Stanica patrí do Oblastného riaditeľstva Zvolen.

## Referencie

## Externé odkazy
* Stanica na stránke ŽSR
* Stanica na stránke VLAKY.NET

Hul
Kategória:Hul
Kategória:Doprava v okrese Nové Zámky
Kategória:Stavby v okrese Nové Zámky
Sedlo pod Čiernym kameňom

**Sedlo pod Čiernym kameňom** () je horské sedlo v hlavnom hrebeni Veľkej Fatry, na severnom úpätí vrchu Čierny kameň. Nachádza sa približne  západne od Liptovských Revúc a vedie ním diaľková magistrála z Ploskej do Ružomberka. Leží v Národnom parku Veľká Fatra a je významnou križovatkou turistických trás.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra, v turčianskej vetve hlavného hrebeňa. Leží v Žilinskom kraji, okrese Ružomberok a vedie ním hranica katastrálnych území obcí Liptovské Revúce a Ľubochňa. Južnú časť sedla tvorí úpätie Čierneho kameňa (), severovýchodným smerom sa dvíha Minčol (). Východné svahy klesajú do doliny Veľká Turecká, ktorou Turecký potok odvádza vodu do rieky Revúcej. Severozápadne je pod sedlom záver Ľubochnianskej doliny s pramennou oblasťou Ľubochnianky. Najbližším sídlom sú asi  južne ležiace Liptovské Revúce.

Sedlo leží v Národnom parku Veľká Fatra a taktiež je súčasťou NPR Čierny kameň.

## Prístup
* po  značkovanej magistrále:
** zo severného smeru z Ružomberka cez Rakytov
** z juhu z rázcestia v Sedle Ploskej
* po  značke:
** z Liptovských Revúc, časti Stredná Revúca
** z Ľubochnianskej doliny-Blatnej

## Referencie

## Pozri aj
* Čierny kameň
* Zoznam sediel vo Veľkej Fatre

## Externé odkazy
* Poloha na turistickej mape

Kategória:Sedlá Veľkej Fatry
Hasan Rúhání

**Hasan Rúhání** (perzsky ‌حسن روحانی; narodený ako **Hasan Feridon***, ** 12. november 1948) je iránsky politik, právnik, akademik, islamský duchovný a diplomat, v rokoch 2013 až 2021 prezident Iránu.

## Životopis
Narodil sa 12. novembra 1948 v nábožensky založenej rodine ako Hasan Feridon. Priezvisko si neskôr zmenil na Rúhání, čo v perzštine znamená duchovný. Štúdiu náboženstva sa venoval už v detstve. V 70. rokoch nakoniec vyštudoval právo na Teheránskej univerzite, doktorát získal na Kaledónskej univerzite v škótskom Glasgowe.

V minulosti hlasno kritizoval Američanmi podporovaný autokratický režim šáha Rezu Pahlavího. Vtedy na seba upútal pozornosť Rúholláha Chomejního, ktorý bol vodcom revolúcie, ktorá v roku 1979 šáha zvrhla. Po revolúcii Rúhání vystriedal rad funkcií v štátnej správe, dvadsať rokov bol poslancom. V 80. rokoch sa zblížil s bývalým prezidentom Akbarom Hášemínom Rafsandžánínom, ktorému robil v rokoch jeho úradovania bezpečnostného poradcu. Od roku 1998 do roku 2005 bol Rúhání predsedom vplyvnej Najvyššej rady národnej bezpečnosti a robil bezpečnostného poradcu liberálnejšie založenému Muhammadovi Chátamímu, ktorý vystriedal vo funkcii prezidenta Rafsandžáního.

Ako hlavný vyjednávač o jadrovom programe (20032005) súhlasil s pozastavením obohacovania uránu. Keď sa stal prezidentom Ahmanínedžád Ruhání odstúpil a jeho nástupca jadrový program obnovil.

V apríli 2013 Ruhání oznámil, že sa bude v nadchádzajúcich prezidentských voľbách (14. júna) uchádzať o prezidentský úrad. Vo voľbách dokázal so ziskom 50,71 % hlasov hneď v prvom kole vyhrať nad piatimi konzervatívnymi kandidátmi. Prezidentský sľub zložil 4. augusta. Koncom roka bol nominovaný na Nobelovu cenu za mier. V prezidentských voľbách roku 2017 obhájil svoj post, keď získal 57 percent odovzdaných hlasov a zvíťazil tým s výrazným náskokom nad svojím hlavným súperom, konzervatívnym duchovným Ebráhímom Raísím, ktorý dostal 38 percent hlasov. Post zastával až do roku do prezidentských volieb roku 2021, kde už ale po dvoch funkčných obdobiach kandidovať nemohol.

Rúhaní bol počas svojej vlády považovaný za relatívne umierneného politika. Jeho vláda bola posledné dva roky terčom eskalujúcich sankcií zo strany USA po tom, čo americký prezident Donald Trump rozhodol o jednostrannom odstúpení svojej krajiny od jadrovej dohody z roku 2015. Na základe dohody Irán pozastavil svoj jadrový program výmenou za zmiernenie sankcií zo strany Spojených štátov.

## Rodina
Jeho bratom je Hosejn Ferejdún, ktorý patril medzi jeho najbližších politických poradcov.

## Referencie

## Iné projekty

Kategória:Prezidenti Iránu
Kategória:Iránski politici
Kategória:Iránski právnici
Kategória:Iránski diplomati
Dušan Hejbal

ThMgr. **Dušan Hejbal** (* 16. júl 1951, Praha) je emeritný biskup Starokatolíckej cirkvi v Českej republike, na čele ktorej stál v rokoch 1991 až 2016. Ako biskup bol zároveň biskupom-ordinárom pre anglikánskych veriacich na území celého Česka. Okrem vedenia cirkvi pôsobil ako farár Starokatolíckej farnosti Praha, ktorej duchovným správcom bol do júna 2018. Taktiež píše texty piesní.

## Životopis

### Kresťanstvo
Do starokatolickej cirkvi vstúpil v roku 1968. V nasledujúcom roku začal študovať na Husovej československej bohosloveckej fakulte v Prahe. V júni 1970 bol vysvätený za diakona a o rok neskôr za kňaza. V máji 1972 musel na príkaz úradov opustiť bohosloveckú fakultu. Až do pádu komunistického režimu pôsobil v pastorácii neverejne, pracoval ako pomocný robotník, murár, prevádzkar, vodič električky alebo predávač.

Bol blízkym spolupracovníkom vtedajšieho prenasledovaného biskupa Augustina Podoláka, pod ktorého vedením sa venoval štúdiu teológie a podielal sa na neverejných cirkevných vzdelávacích aktivitách. Bol tak tiež vyšetrovaný ŠtB pre marenie štátneho dohľadu nad cirkvami.

Po Nežnej revolúcii bol v apríli 1990 vymenovaný za generálneho vikára, dňa 23. februára 1991 zvolený za biskupa. V nasledujúcom roku sa stal podpredsedom Ekumenickej rady cirkví v ČR (ERC). Od roku 1993 prednášal starokatolícku dogmatiku a liturgiku na Husitskej teologickej fakulte Univerzity Karlovej. Dňa 27. septembra 1997 bol v Prahe v katedrále svätého Vavrinca na Petříne vysvätený za biskupa. V čele Starokatolickej cirkvi v Českej republike ako biskup stál do 16. júla 2016, kedy dosiahol veku 65 rokov a vedenie cirkvi prevzal novo-zvolený biskup Pavel Benedikt Stránský.

V rokoch 20002005 bol predseda riadiaceho výboru ERC, potom opäť podporedsedom tohto združenia.

### Hudba
Od mladosti sa venoval hudbe, zo začiatku ako folkový spevák v dvojici Labašta & Hejbal. Od 1981 do 1993 bol kmeňovým textárom rokovej skupiny Dr. Max a písal aj pre interprétov stredného prúdu populárnej hudby. Celkom v období 19861997 uplatnil osemdesiat textov.

## Referencie

## Zdroj

Kategória:Českí starokatolícki biskupi
Kategória:Českí folkoví speváci
Kategória:Českí textári piesní
Kategória:Absolventi Karlovej univerzity
Kategória:Osobnosti z Prahy
Žaškovské sedlo

**Žaškovské sedlo** () je rozľahlé lúčnaté sedlo vo Veľkej Fatre, na pomedzí Liptova a Oravy. Leží približne  juhozápadne od Žaškova a vedie ním hranica ochranného pásma Národného parku Malá Fatra. V sedle sa nachádzajú tri krasové jamy (závrty), turistom slúži drevený prístrešok.

## Poloha
Sedlo leží na severnom okraji Veľkej Fatry, v geomorfologickom podcelku Šípska Fatra. Nachádza sa v Žilinskom kraji, vedie ním hranica okresov Ružomberok a Dolný Kubín a zasahuje na katastrálne územie obcí Stankovany a Žaškov. Severnú časť sedla tvorí úpätie vrchu Šíp (), južným smerom ležia výbežky hrebeňov Havrana a Hrdoša. Východné úpätie sedla odvodňujú prítoky Žaškovského potoka do Oravy, zo západnej časti odteká voda potokom cez Škutovu dolinu do Váhu. Najbližším sídlom je asi  severovýchodne ležiaci Žaškov a rovnako vzdialené, západným smerom situované Stankovany. 

## Prístup
* po  značke:
** z obce Stankovany cez Škutovu dolinu
** z rázcestia Podšíp cez vrchol Šípa () 
* po  značke:
** z obce Žaškov
** z Komjatnej cez Sedlo pod Ostrým

## Referencie

## Pozri aj
* Šípska Fatra
* Zoznam sediel vo Veľkej Fatre

## Externé odkazy
* Poloha na turistickej mape

Kategória:Sedlá Veľkej Fatry
Drieňový potok (prítok Žitavy)

**Drieňový potok** je potok v Nitrianskom regióne v obci Obyce v okrese Zlaté Moravce v Nitrianskom kraji. Je to ľavostranný prítok Žitavy v povodí Nitry; má dĺžku 2,2  km. Je vodným tokom V. rádu. Hydrologické poradie (číslo povodia): 4-21-13-472. Geomorfologická kategorizácia:  geomorfologický celok Pohronský Inovec,  geomorfologický podcelok Veľký Inovec .

## Prameň
Pramení v nadmorskej výške 491 m n. m. na severozápadnom úbočí bezmenného vrchu s nadmorskou výškou 685 m n. m. vo vzdialenosti 450 m od spodného okraja lúky *Vitalová* v západnej časti obce Obyce v okrese Zlaté Moravce. 

## Opis toku
*Drieňový potok* tečie od prameňa západným smerom lesným extravilánom obce Obyce; obteká severné úbočie lesa *Čilíková*, v nadmorskej výške 414 m n. m. križuje lesnú cestu, neskôr obteká južné úbočie hrebeňa *Skerešov*. Po vstupe do intravilánu obce Obyce sa postupne stáča na sever a v strede intravilánu v nadmorskej výške 252 m n. m. ústi do Žitavy. *Drieňový potok* nemá prítoky.

*Drieňový potok* pramení, preteká a ústi v geomorfologickom celku Pohronský Inovec, v geomorfologickom podcelku Veľký Inovec .
## Pôvod názvu
Názov potoka *Drieňový potok* súvisí s charakteristickým výskytom dreviny z čeľade drieňovitých drieňa obyčajného (Cornus mas) v priestore, v ktorom tento vodný tok preteká.  Zo slovného základu  apelatíva *drieň*  systémovým utvorením prídavného mena formantom *-ový* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Drieňový potok* ako súčasť veľmi početnej skupiny názvov v slovenskej toponymii, najmä hydronymii. 

Názov vodného toku bol štandardizovaný v roku 2009 . V katastrálnom území obce Obyce sa nachádza aj vrch *Drienka (756 m n. m.) *, ale vzhľadom na svoju vzdialenú lokalizáciu v juhovýchodnej oblasti územia Obýc priamo nesúvisí s toponymom *Drieňový potok*. 

Značný počet názvov iných potokov na Slovensku obsahuje slovný základ všeobecného podstatného mena *drieň*: Drienický potok, Drienok, Drieňov, Drieňová, Drienovec, Drieňovec (prítok Budinského potoka), Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Východného Turca), Drieňovský potok (prítok Kútočného potoka), Drieňovský potok (prítok Mačacieho potoka), Drieňovský potok (prítok Štiavnice), Drieňovský potok (prítok Slatiny), Drieňový potok (prítok Žitavy), Drieňový potok (prítok Bukového potoka) i kanálov: Drieňový kanál, Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali s prípadnou modifikáciou do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) alebo v pomenovacom procese primárne využili slovný základ apelatíva *drieň*. 

## Referencie

Kategória:Potoky na Slovensku
Kategória:Povodie Žitavy
Kategória:Povodie Nitry
Kategória:Vodné toky v okrese Zlaté Moravce
Kathy Najimyová

**Kathy Najimy** (* 6. február 1957, San Diego, Kalifornia, USA) je americká herečka, komička, spisovateľka a aktivistka. 

## Detstvo a mladosť
Najimyová sa narodila 6. februára 1957 v San Diegu v Kalifornii. Jej rodičia sú libanonského pôvodu. Bola vychovávaná v katolíckej viere. 

## Kariéra
V roku 1986 účinkovala vo feministickej show *The Kathy and Mo Show*. Neskôr sa začala zaujímať o komediálne filmové role. V roku 1992 bola obsadená do vedľajšej úlohy po boku Whoopi Goldberg, vo filme *Sestra v akcii* a tiež sa objavila aj v pokračovaní z roku 1993. V rovnakom roku si zahrala v úspešnom filme *Hókus Pókus*, po boku Sarah Jessicy Parker a Bette Midler. 

V rokoch 1997 až 2010 prepožičala svoj hlas postave Bobby Hill z animovaného televízneho seriálu *Ocko Hill a spol.* V roku 1998 si zahrala menšiu úlohu vo filme *Chuckyho nevesta* a tiež v romantickej komédii *Zack a Reba*, kde si zahrala po boku Brittany Murphy a Seana Patricka Flanneryho.  

Objavila sa tiež vo viacerých televíznych seriáloch ako napríklad *Veronika* (1997-2000), *Sladký život Zacka a Codyho* (2005-2008), *[[Šiesty zmysel (seriál)|Šiesty zmysel]]* (2011-2016), *Viceprezidentka* (2012-2019), *Znovu 20* (2015-2021) a iné. 

## Súkromný život
Najimyová sa v roku 1998 vydala za speváka Dana Finnertyho, ktorý je od mladší o trinásť rokov. Majú spolu dcéru Samiu, ktorá sa venuje hudbe. Je silnou aktivistkou za ľudské práva a LGBTQ. Často sa zúčastňuje seminárov, zaoberajúcich sa touto témou. V roku 2016 podporovala pri voľbách Hillary Clinton. Podporuje tiež viaceré charitatívne organizácie. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Aktivisti USA
Kategória:Aktivisti za ľudské práva
Kategória:LGBT aktivisti
Kategória:Osobnosti USA libanonského pôvodu
Kategória:Osobnosti zo San Diega (Kalifornia)
William Shatner

**William Shatner** (* 22. marca 1931, Montreal, Quebec, Kanada) je kanadský herec a držiteľ cien Emmy, Saturn a Zlatý glóbus.

## Životopis
Shatner sa narodil v Montreale v Québecu v Kanade do rodiny Josepha Shatnera, výrobcu oblečenia, a Anny Germaise. Všetci jeho prarodičia boli židovskí emigranti zo strednej a východnej Európy. Jeho starý otec Wolf Schattner skrátil rodinné meno na *Shatner.* William Shatner chodil na základnú školu Wellingdon Elementary School v Montreale a v roku 1952 získal titul bakalára obchodu na McGillovej univerzite. V roku 1993 bola budova študentskej únie na tejto univerzite premenovaná na *The Shatner Building*. Rozhodli o tom sami študenti v referende, no vedenie univerzity toto meno nikdy oficiálne neuznalo.

V divadle začínal ako herec, ktorý hrával väčšinou role v hrách Williama Shakespeara. Medzi jeho prvé role patrilo aj účinkovanie v hre *Henrich V.* Tesne nato Shatner debutoval aj na Broadwayi. Nasledovali role v seriáli *[[Star Trek (filmy a seriály)|Star Trek]]* a *[[T. J. Hooker]]*, ale aj mnohé menšie filmové úlohy. Do povedomia divákov sa zapísal rolou kapitána Jamesa T. Kirka, veliteľa lode USS ''Enterprise'' zo seriálu *Star Trek* v rokoch 19661969. Túto postavu si potom zahral aj v siedmich nadväzujúcich celovečerných filmoch. Napísal tiež viacero kníh o svojich skúsenostiach s rolou Jamesa T. Kirka a hraním v Star Treku. V rokoch 1982 až 1986 stvárnil postavu policajného seržanta T. J. Hookera v rovnomennom seriáli. Neskôr sa živil ako muzikant, spisovateľ, producent a režisér. V rokoch 20042008 hral v seriáli *Bostonské zločiny*  postavu právnika Dennyho Crana, za ktorú získal cenu Emmy a Zlatý glóbus.

Ako režisér natočil filmy *[[Star Trek V: The Final Frontier]]* (1989) a *[[Groom Lake]]* (2002) a dokumenty *[[mind Meld|Mind Meld]]* (2001) a *[[The Captains]]* (2011).

Počas svojej kariéry získal Shatner mnohé ocenenia, vrátane vlastných hviezd na Kanadskom chodníku slávy v Toronte a Hollywoodskom chodníku slávy.

13. októbra 2021 sa vo veku 90 rokov stal dosiaľ najstarším človekom, ktorý absolvoval let do vesmíru. Letel ako turista na palube suborbitálneho letu Blue Origin NS-18.

## Referencie

## Iné projekty

## Externé odkazy
* Oficiálna stránka
* 
* 

## Zdroj

Kategória:Kanadskí herci
Kategória:Kanadskí filmoví režiséri
Kategória:Kanadské osobnosti židovského pôvodu
Kategória:Herci židovského pôvodu
Kategória:Režiséri židovského pôvodu
Kategória:Vesmírni turisti
Kategória:Držitelia ceny Emmy
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:Držitelia ceny Zlatá malina za najhorší mužský herecký výkon
Kategória:Hollywoodsky chodník slávy
Kategória:Absolventi McGill University
Kategória:Osobnosti z Montrealu
Sedlo pod Ostrým

**Sedlo pod Ostrým** () je sedlo vo Veľkej Fatre, na pomedzí Liptova a Oravy. Leží približne  severne od Švošova, na úpätí vrchu Ostré.

## Poloha
Sedlo leží na severnom okraji Veľkej Fatry, v geomorfologickom podcelku Šípska Fatra. Nachádza sa v Žilinskom kraji, vedie ním hranica okresov Ružomberok a Dolný Kubín a zasahuje na katastrálne územie obcí Švošov a Žaškov. Sedlo zoviera zo západu masív Havrana, východným smerom stúpajú svahy vrchu Ostré (). Severné úpätie sedla odvodňujú prítoky Žaškovského potoka do Oravy, z južnej časti odteká voda kratšími potokmi priamo do Váhu. Najbližším sídlom je asi  južne ležiaci Švošov, nepatrne ďalej sú západným smerom situované Stankovany, severne ležiaci Žaškov a východne ležiaca Komjatná.  

## Prístup
* po  značke:
** z obce Švošov 
** z obce Ľubochňa po hrebeni Havrana
** z vrcholu Ostrého
* po  značke:
** z obce Žaškov cez Žaškovské sedlo
** z Komjatnej cez Hrdošnú skalu

## Referencie

## Pozri aj
* Šípska Fatra
* Zoznam sediel vo Veľkej Fatre

## Externé odkazy
* Poloha na turistickej mape

Kategória:Sedlá Veľkej Fatry
Crumlin (Dublin)

náhľad|Budova bývalého The Submarine Baru v Crumline
**Crumlin** (ír. *Cromghlinn*, angl. *Crooked Glen*) je južné predmestie mesta Dublin v Írsku. Husto osídlená obytná štvrť s určitým priemyselným odvetvím je tiež sídlom najväčšej detskej nemocnice v Írsku.

Crumlin pokrýva oblasť od rieky Poddle v blízkosti KCR (Kimmage Cross Roads) po Sundrive Road a Crumlin Cross pri bývalom The Submarine Bare až po jadro predmestia Crumlin a Drimnagh Road, po Bunting Road, Crumlin Road, potom pozdĺž Grand Canal od mosta Rialto po most Sally's Bridge. Nachádza sa v blízkosti centra mesta, na juhu Dublinu. Medzi susedné oblasti patria Walkinstown, Perrystown, Drimnagh, Terenure a Kimmage. Crumlin sa nachádza v poštovom obvode Dublin 12.

## Známe osobnosti
* Brendan Behan, spisovateľ, prisťahoval sa z centra Dublinu a žil na adrese 70 Kildare Road, kde je na jeho počesť osadená plaketa
* Christy Brownová, autorka, maliarka a poetka, narodila sa v Crumline
* Dean Byrne, boxer ľahkej welterovej hmotnosti, narodil sa v Crumline
* Gabriel Byrne, herec, narodil sa v Crumline
* Paddy Caseyová, pesničkárka, pochádza z ulice Cashel Road v Crumline
* Martin Cahill, postava dublinského podsvetia, žil v Crumline
* Gemma Cravenová, herečka, pochádza z Crumlinu
* Joseph Deane, politik, sudca, Hlavný barón írskej štátnej pokladnice and vlastník Crumlin estate, narodil sa v Crumline
* Martin Duffy, filmár a autor, pochádza z ulice Leighlin Road v Crumline
* Richie Egan, profesionálny hudobník, pochádza z Crumlinu
* Seamus Elliott, cyklista, víťaz etapy na Giro d'Italia a na Vuelta a Espana a vyhral etapu na Tour de France, držiac žltý dres dva dni
* Henry Mitchell Jones, držiteľ Viktóriinho kríža
* Liam Lawlor, kontroverzný írsky politik (*[[Teachta Dála]]*), narodil sa v Crumline
* Phil Lynott (Thin Lizzy), žil na uliciach Leighlin Road a Rutland Avenue v Crumline
* Paul McGrath, futbalista, ktorý vyrastal v Crumline
* Conor McGregor, zmiešaný bojový umelec, podnikateľ a bývalý šampión UFC
* Noel Pearson, divadelný a filmový producent, pochádza z Crumlinu
* Fintan O'Toole, novinár a asistent redaktora *[[Irish Times]]*, vyrastal v Crumline
* Andy Reid, bývalý profesionálny futbalista, vyrastal na ulici Clogher Road
* Eamonn Rogers, bývalý profesionálny futbalista
* Rick O'Shea, vysielateľ RTE, vyrastal v Crumline

## Referencie

## Zdroj

Kategória:Mestské štvrte Dublinu
Malý Zvolen

**Malý Zvolen** () je nevýrazný vrch vo Veľkej Fatre. Nachádza sa severne od vrchu Zvolen, približne  južne od Ružomberka.

## Poloha
Nachádza sa na východnom okraji centrálnej časti Veľkej Fatry, v geomorfologickom podcelku Zvolen. Leží na území Žilinského kraja, v okrese Ružomberok a zasahuje na katastrálne územie obcí Liptovská Osada a Liptovské Revúce. Táto časť pohoria je už mimo Národného parku Veľká Fatra, no zasahuje tu ochranné pásmo Národného parku Nízke Tatry.

## Popis
Čiastočne hôľnatý Malý Zvolen tvorí so susedným Zvolenom a Novou hoľou najvyššiu časť geomorfologického podcelku Zvolen. Nachádza sa v hrebeni, ktorý vedie z vrchu Zvolen severným smerom a pokračuje cez Končitú až k Magure (). Dostupnosť vrcholu uľahčuje lanovka na neďalekú Novú hoľu, z ktorej vedie značený chodník hrebeňom bez výraznejších stúpaní. Severným susedom je vrch Končitá (), západne leží Čierna hora (), južne vrch Zvolen () a Nová hoľa (). Západné svahy klesajú do údolia Veľký Hričkov, ktorým odvádza Hričkovský potok vodu do Revúcej, do rovnakého prítoku Váhu prúdi voda aj z východnej časti masívu. Tá klesá do Korytnickej doliny a riečkou Korytnica do Revúcej. Najbližšími sídlami sú Liptovské Revúce na severozápade a Donovaly na juhu, o niečo vzdialenejšia je severovýchodne situovaná Liptovská Osada.

### Výhľady
Riedky porast vrcholovej časti Malého Zvolena umožňuje ďaleký, takmer kruhový rozhľad. Veľmi dobre je pozorovateľná centrálna časť Veľkej Fatry a celá liptovská vetva hlavného hrebeňa, západná časť Nízkych Tatier s masívom Veľkej Chochule, susedný Kozí chrbát, Dolný Liptov a Veľký Choč. Pri vhodných podmienkach je možné vidieť tiež Poľanu, masív Flochovej či niekoľko vrcholov Tatier.

## Turizmus
Malý Zvolen je dobre dostupný po hrebeni cez susedný Zvolen vďaka lanovke z Donovál na Novú hoľu.

### Prístup
* po  značke:
** z Liptovských Revúc, rázcestia Nižná Revúca, cez Sedlo pod Končitou
** z vrchu Zvolen (pripojenie na Cestu hrdinov SNP z Donovál)
* po  značke z Liptovskej Osady cez Sedlo pod Končitou

## Referencie

## Pozri aj
* Zvolen (geomorfologický podcelok)
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovská Osada
Kategória:Liptovské Revúce
Kristus (rozlišovacia stránka)

**Kristus** (, , zriedkavejšie a nevhodne: *[[Chrestos]]*, *Krestos*) môže byť v kresťanstve:
* titul Ježiša ako mesiáša, pomazaný, pozri Kristus (titul)
* skrátene: Ježiš Kristus

**Christus** môže byť aj:
* hudobné dielo, oratórium Franza Liszta, pozri Christus (oratórium)
* holandský maliar, pozri Petrus Christus

**Christos** môže byť aj:
* priezvisko, pozri Christos (priezvisko)
* prvé meno, pozri Christos (prvé meno)

## Pozri aj
* Krist
* Christ
* Christus Dominus
* Kristus Pantokrator
* Kristus Spasiteľ (Rio de Janeiro) 

## Iné projekty
Andrej Zvolenský

**Andrej Zvolenský** (* 8. apríl 1993, Trnava) je slovenský športový komentátor a novinár.

## Životopis
Pochádza z Trnavy, kde v detstve a mladosti aj hrával v mládežníckych tímoch klubu FC Spartak Trnava. V tomto klube začal aj profesne pôsobiť ako redaktor pre klubovú televíziu Spartak TV, neskôr pracoval v športovej redakcii RTVS, ako komentátor pre SFZ a od roku 2021 je športovým redaktorom a komentátorom v TV Markíza, v projekte vysielania slovenskej Niké ligy. Moderuje tiež futbalový magazín Góóól. Komentuje dianie v domácom futbale pre viaceré portály a je spoluautorom podcastu Bavme sa o lige. Komentoval zápasy slovenskej reprezentácie na UEFA EURO 2024 v Nemecku.

## Referencie

Kategória:Osobnosti z Trnavy
Kategória:Slovenskí športoví komentátori
Kategória:Slovenskí televízni moderátori
Kategória:Slovenskí športoví novinári
Martin Regáli

**Martin Regáli** (* 12. október 1993, Prešov) je slovenský futbalista, hráva na pozícii útočníka.

## Klubová kariéra
Premiéru v najvyššej súťaži absolvoval v roku 2015, v drese klubu MFK Zemplín Michalovce , od roku 2019 pôsobil v drese fortunaligového MFK Ružomberok, kde sa stal jedným z najlepších útočníkov súťaže s perspektívou aj pre slovenskú reprezentáciu. 3. januára 2023 prestúpil z Ružomberka do belgického klubu KV Kortrijk.

## Individuálne úspechy a ocenenia

* Postup do najvyššej súťaže s MFK Zemplín Michalovce
* Finále Slovenského pohára (Slovnaft Cup) v drese MFK Ružomberok roku 2020
* Účast v Európskej lige UEFA v ročníkoch 2019/20 a 2020/21 v drese MFK Ružomberok.
*Ocenenia hráč mesiaca 
*Nominácie na gól mesiaca.

## Reprezentácia
V marci 2022 bol prvýkrát nominovaný do užšej nominácie A-mužstva Slovenska, pričom svoj debut absolvoval v priateľskom stretnutí proti Nórsku 25. marca 2022.

## Referencie

## Externé odkazy

* Martin Regáli na stránkach najvyššej slovenskej súťaže fortunaliga.sk
* Martin Regáli na stránkach transferkmarkt.com
* Martin Regáli na stránkach Sportnet

Kategória:Osobnosti z Prešova
Kategória:Hráči MFK Zemplín Michalovce
Kategória:Hráči MFK Ružomberok
Končitá (vrch vo Veľkej Fatre)

**Končitá** () je vrch vo Veľkej Fatre. Nachádza sa severne od vrchu Zvolen, nad obcou Liptovské Revúce, približne  južne od Ružomberka.

## Poloha
Nachádza sa na východnom okraji centrálnej časti Veľkej Fatry, v geomorfologickom podcelku Zvolen. Leží na území Žilinského kraja, v okrese Ružomberok a v katastrálnom území obcí Liptovská Osada a Liptovské Revúce. Táto časť pohoria patrí do ochranného pásma Národného parku Nízke Tatry.

## Popis
Čiastočne hôľnatý vrch leží severne od atraktívneho masívu Zvolena () a Novej hole (). Nachádza sa v hrebeni, ktorý vedie cez Malý Zvolen () k Magure (). Na severozápadných svahoch sa nachádzajú lyžiarske zjazdovky, v letnom období využívané na závesné lietanie. Na vrchole stojí drevený dvojkríž. Severným susedom je vrch Magura (), juhozápadne leží Čierna hora () a južne Malý Zvolen (). Západné svahy klesajú do údolia Veľký Hričkov, ktorým odvádza Hričkovský potok vodu do Revúcej, východne časti masívu klesajú do Korytnickej doliny s potokom Korytnica. Najbližšími sídlami sú  severozápadne situované Liptovské Revúce, približne  na severovýchod leží Liptovská Osada.

### Výhľady
Čiastočne porastený vrchol umožňuje čiastočný výhľad na široké okolie. Veľmi dobre je pozorovateľná centrálna časť Veľkej Fatry a celá liptovská vetva hlavného hrebeňa, západná časť Nízkych Tatier s masívom Veľkej Chochule, Dolný Liptov a Veľký Choč.

## Prístup
* po  značke cez Sedlo pod Končitou:
** z Liptovských Revúc, rázcestia Nižná Revúca
** z vrchu Zvolen (pripojenie na Cestu hrdinov SNP z Donovál)
* po  značke z Liptovskej Osady

## Referencie

## Pozri aj
* Zvolen (geomorfologický podcelok)
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovská Osada
Železničná stanica Lok

**Železničná stanica Lok** je železničná stanica v Loku. Leží na trati 150 Nové Zámky – Zvolen. Je elektrifikovaná  striedavou sústavou 25 kV.

## Doprava
Na stanici sa nachádzajú 3 dopravné a 1 manipulačná koľaj. Obsluhujú ju dva nástupištia. Je nesamostatná stanica, pridelená k železničnej stanici v Leviciach. Stanica patrí do Oblastného riaditeľstva Zvolen.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Lok
Kategória:Lok
Kategória:Doprava v okrese Levice
Kategória:Stavby v okrese Levice
Čierna hora (vrch vo Veľkej Fatre)

**Čierna hora** () je vrch vo Veľkej Fatre. Nachádza sa severozápadne od vrchu Zvolen, nad obcou Liptovské Revúce, približne  južne od Ružomberka.

## Poloha
Nachádza sa na východe centrálnej časti Veľkej Fatry, v geomorfologickom podcelku Zvolen. Leží na území Žilinského kraja, v okrese Ružomberok a v katastrálnom území obce Liptovské Revúce. Táto časť pohoria patrí do ochranného pásma Národného parku Nízke Tatry.

## Popis
Husto zalesnený vrch leží severozápadne od turisticky atraktívneho masívu Zvolena () a Novej hole (). Nachádza sa v rázsoche, ktorá vybieha severozápadným smerom z masívu Zvolena a severne od hrebeňa, vedúceho z Krížnej () na Donovaly. Východným smerom leží Končitá (), Malý Zvolen () a Zvolen () a južným Motyčianska hoľa (). Severozápadným smerom svahy klesajú do Suchej doliny, ktorou preteká riečka Revúca, odvodňujúca celý masív Čiernej hory. Východne ležiaca dolina Veľký Hričkov odvodňuje Hričkovským potokom túto časť masívu. Najbližším sídlom je približne  severozápadne situovaná obec Liptovské Revúce.

### Výhľady
Čierna hora je pokrytá hustým lesom, no malá časť vrcholu s riedkym porastom umožňuje obmedzený výhľad. Pozorovateľná je okolitá, centrálna časť Veľkej Fatry a liptovská vetva hlavného hrebeňa, z vhodných lokalít tiež západná časť Nízkych Tatier, niekoľko vrcholov Tatier a Veľký Choč.

## Prístup
Vrch leží v ochrannom pásme Národného parku Nízke Tatry a nevedie naň značkovaná trasa. Prístupný je neznačeným chodníkom hrebeňom z vrchu Zvolen (pripojenie na Cestu hrdinov SNP) alebo lesom z Liptovských Revúc.

## Referencie

## Pozri aj
* Zvolen (geomorfologický podcelok)
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovské Revúce
Sault Ste. Marie

**Sault Ste. Marie** môže byť:

* mesto v Kanade, pozri Sault Ste. Marie (Ontário)
* mesto v Spojených štátoch, pozri Sault Ste. Marie (Michigan)
Rumpelmayer

**Rumpelmayer** môže byť:
* Alojz Rumpelmayer (18231882), kamenár a sochár
* Ján Rumpelmayer (17941844), kamenár
* Martin Rumpelmayer (17441823), kamenár a sochár
* Viktor Rumpelmayer (18301885), architekt

## Zdroj
*
Motyčianska hoľa

**Motyčianska hoľa** alebo staršie **Motyčská hoľa** () je čiastočne hôľnatý vrch vo Veľkej Fatre. Nachádza sa západne od Donovál, v hrebeni medzi sedlom Veľký Šturec a vrchom Zvolen.

## Poloha
Nachádza sa na východnom okraji centrálnej časti Veľkej Fatry, v geomorfologickom podcelku Zvolen. Leží na rozhraní Žilinského a  Banskobystrického kraja a okresov Ružomberok a Banská Bystrica. Na vrchole sa stretávajú katastrálne územia obcí Liptovské Revúce, Donovaly a Motyčky. Táto časť pohoria je už mimo Národného parku Veľká Fatra, no zasahuje tu ochranné pásmo Národného parku Nízke Tatry.

## Popis
Čiastočne hôľnatá Motyčianska hoľa leží v hrebeni, ktorý vedie zo Zvolena na Krížnu () a prechádza ním Cesta hrdinov SNP. Severným susedom je Čierna hora (), východným vrch Zvolen () a Nová hoľa () a západne je vrch Šturec (). Hrebeň tvorí rozvodnicu povodia Váhu na severe a Hrona na juhu; severné svahy odvodňujú prítoky Revúcej, južne situované prítoky Starohorského potoka do riečky Bystrica. Najbližšími sídlami sú asi  juhovýchodne situované Donovaly a asi  severne ležiace Liptovské Revúce.

### Výhľady
Riedky porast vrcholovej časti Motyčianskej hole umožňuje zaujímavý kruhový rozhľad. Veľmi dobre je pozorovateľná centrálna časť Veľkej Fatry a celá liptovská vetva hlavného hrebeňa, masív Veľkej Chochule v západnej časti Nízkych Tatier či Kozí chrbát. Pri vhodných podmienkach je možné vidieť tiež Veľký Choč, Poľanu, Vepor, hrebeň Kremnických vrchov či Javorie.

## Prístup
* po  značke (Ceste hrdinov SNP):
** z Donovál cez vrch Zvolen 
** z Krížnej cez sedlo Veľký Šturec
* po  značke z Liptovských Revúc cez Malý Zvolen

## Referencie

## Pozri aj
* Zvolen (geomorfologický podcelok)
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Banská Bystrica
Kategória:Donovaly
Kategória:Motyčky
Kategória:Liptovské Revúce
Železničná stanica Úľany nad Žitavou

**Železničná stanica Úľany nad Žitavou** je železničná stanica v Úľanoch nad Žitavou. Leží na tratiach 150 Nové Zámky – Zvolen a 151 Nové Zámky – Zlaté Moravce. Je elektrifikovaná  striedavou sústavou 25 kV.

## Doprava
Na stanici sa nachádzajú 3 dopravné, 1 manipulačná a 3 ostatné koľaje. Obsluhujú ju tri nástupištia. Sú k nej pridelené stanice Hul a Podhájska. Stanica patrí do Oblastného riaditeľstva Zvolen.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Úľany nad Žitavou
Kategória:Úľany nad Žitavou
Kategória:Doprava v okrese Nové Zámky
Kategória:Stavby v okrese Nové Zámky
John Cabell Breckinridge

**John Cabell Breckinridge** (* 16. január 1821, Lexington, Kentucky, Spojené štáty - † 17. máj 1875, Lexington, Kentucky, Spojené štáty) bol americký právnik, politik a vojak. Zastupoval Kentucky v oboch komorách Kongresu a stal sa 14. a najmladším viceprezidentom USA. Slúžil v rokoch 1857 až 1861 a úradu sa ujal ako 36-ročný. Bol členom Demokratickej strany a slúžil v americkom senáte počas vypuknutia americkej občianskej vojny, ale po vstupe do konfederačnej armády bol vylúčený. V roku 1865 bol vymenovaný za vojnového tajomníka Konfederácie. 

## Iné projekty

## Zdroj

Kategória:Osobnosti z Kentucky
Kategória:Viceprezidenti USA
Kategória:Senátori USA
Kategória:Právnici USA
Kategória:Politici USA

Kategória:Členovia Demokratickej strany USA
Kategória:Vojenské osobnosti USA